EkBass/fiwiki-20250220-pages-articles huggingface dataset:
Vector Sigma

Vector Sigma on fiktiivinen tietokone Transformers-universumissa. ==The Transformers== Vector Sigman on sanottu olevan megatietokone, joka antoi elämän kaikille transformereille luomalla näille mielet ja persoonallisuudet heidän laserytimiinsä. Myöhemmissä jatkumoissa laserytimien aseman transformereiden sydäminä korvasivat "kipinät". ===Animaatiosarja=== Kun Megatron ja hänen Decepticoninsa rakensivat uusiksi sotilaikseen Stunticonit, he tarvitsivat Vector Sigmaa luodakseen niille persoonallisuudet ja he varastivat avaimen sen aktivointiin Alpha Trionilta. Stunticonien lyömiseksi Autobotit rakensivat Aerialbotit ja heidänkin persoonallisuuksiensa luomiseen tarvittiin Vector Sigmaa. Mutta koska avain sen aktivointiin oli Decepticonien hallussa, Alpha Trion päätti uhrata itsensä. Decepticonit havaitsivat, että avaimella oli kyky muuntaa orgaanista materiaaliksi metalliksi. He yrittivät käyttää sitä Maan cybermuuntamiseen, kunnes Silverbolt tuhosi avaimen.The Transformers. Kausi 2. Jaksot 39–40. ”The Key to Vector Sigma”. Kaksi vuosikymmentä myöhemmin, kun Galvatron (Megatronin uusi muoto) alkoi havitella Plasmaenergiakammion avainta, Optimus päätti ottaa asiasta tarkemmin selvää kommunikoimalla Alpha Trionin kanssa Vector Sigman välityksellä. Tällä kertaa Vector Sigman aktivointiin käytettiin Johtajuuden Matrixia.The Transformers. Kausi 4. Jakso 2. ”The Rebirth, Part 2”. Vector Sigman äänenä sarjassa on Corey Burton. ==Beast Machines== 300 vuotta Cybertronin sisällissodan päättymisen jälkeen Vector Sigmaa pidettiin enää pelkkänä taruna, kunnes Optimus Primal ja Maximalit löysivät hänet paetessaan Megatronia ja Predaconeja. Vector Sigma tunnettiin myös nimellä "Oraakkeli". Tässä sarjassa Vector Sigman äänenä on Carol Savenkoff. ==Aligned-jatkumo== Vector Sigma on tietokone, joka rakennettiin pian sen jälkeen kun 13 alkuperäistä Primea kukistivat Unicronin. Siihen ei varastoitu pelkästään tietoa, vaan myös mystisiä voimia kuten Pimrejen kollektiivinen viisaus. ===Transformers: Prime=== Animaatiosarjassa Transformers: Prime Optimus Prime oli joutunut luovuttamaan Johtajuuden Matriisin voiman kukistaakseen Maan ytimeksi muodostuneen ja miljardien vuosien unesta heränneen Unicronin. Hän menetti muistinsa ja luuli olevansa edelleen pelkkä arkistovirkailija nimeltä Orion Pax. Sitä ennen hän oli luovuttanut avainkortin Vector Sigman aktivointiin Jack Darbylle. Ratchetin mukaan Primejen kollektiivinen viisaus voitiin ladata Matriisiin uudelleen vain Vector Sigman kautta ja vain Jack kykeni tekemään sen, koska oli saanut avaimen Optimukselta. Vector Sigma sijaitsi Decepticonien pääkaupungin, Kaonin, alla, eikä Megatron koskaan tiennyt tätä. Jack onnistui lataamaan Matriisin tiedot avainkorttiin huolimatta Insecticonista tai Scrapleteistä.Transformers: Prime. Kausi 2. Jaksot 1–3. ”Orion Pax”. == Lähteet == Luokka:Transformers-käsitteet
Hannes Swoboda

Hannes Swoboda (s. 10. marraskuuta 1946) on itävaltalainen poliitikko. Hän nousi Euroopan parlamenttiin ensimmäisen kerran vuonna 1996, ja hänet valittiin uudelleen vuosien 1999, 2004 ja 2009 vaaleissa. Hän on Euroopan parlamentin sosialistien ja demokraattien ryhmän puheenjohtaja ==Lähteet== == Aiheesta muualla == Luokka:Itävaltalaiset europarlamentaarikot Luokka:Vuonna 1946 syntyneet Luokka:Elävät henkilöt
Normand-poitevin

Normand-poitevin on sukupuuttoon kuollut ranskalainen koirarotu. Se oli aiemmin FCI:n hyväksymä. == Ulkomuoto == Normand-poitevin oli suurikokoinen, voimakas ja lihaksikas, joskin kevyt ja jalopiirteinen ajokoira. Sillä oli hienopiirteinen pää. Sen silmistä kuvastui älykäs, mutta toisinaan surumieliseltä vaikuttava katse. Sen kova, runsas ja kiiltävä karvapeite oli väritykseltään tricolour eli kolmivärinen, yleensä mustalla manttelilla. Desmond Morris kuitenkin mainitsee myös punavalkoisen värimuunnoksen. Säkäkorkeus oli maksimissaan noin 73 cm.Web Archive: FCI-Standard N° 27. Viitattu 14.2.2014.. == Alkuperä == Rotu oli saanut alkunsa poitoun- ja nykyisin jo sukupuuttoon kuolleen normandianajokoiran välisestä risteytyksestä, jossa yhdistyivät ensiksi mainitun jalo ja kevyt ulkomuoto sekä jälkimmäisen suuret voimat. Se oli myös nimetty esi-isärotujensa mukaan (kyseisten rotujen ranskankieliset nimet ovat poitevin ja chien normand). == Lähteet == === Viitteet === Luokka:Ajokoirat Luokka:Ranskalaiset koirarodut Luokka:Sukupuuttoon kuolleet koirarodut
Artésien-normand

Artésien-normand on sukupuuttoon kuollut ranskalainen koirarotu. Se oli aiemmin FCI:n hyväksymä. == Ulkomuoto == Artésien-normand oli keskikokoinen, rakenteeltaan melko raskasrakenteinen ajokoira. Sen nenä oli leveä ja purenta joko leikkaava tai tasapurenta. Silmät olivat suuret ja vakavailmeiset ja korvat riippuvat ja alhaalle asettuneet. Sileä, hieno ja erittäin tiheä karvapeite saattoi olla joko kaksi- (piebald) tai kolmivärinen (tricolour). Ensiksi mainitussa vaihtoehdossa pohjavärin tuli olla valkoinen, jossa oli riistanväriset, mäyränharmaat tai oranssit merkit. Valkoisen alueen pilkutus, joka tunnetaan monella ajokoira- ja seisojarodulla termillä ticking tai roan, oli epätoivottava ominaisuus. Säkäkorkeus vaihteli 45–60 cm välillä. Liikkeet olivat joustavat ja hiljaiset.Web Archive: FCI-Standard N° 29. Viitattu 14.2.2014. == Luonne ja käyttäytyminen == Rodun kuvaillaan olleen omanarvontuntoinen ja hyväluonteinen. Sitä käytettiin tavallisesti ajuemetsästykseen. == Alkuperä == Artésien-normand oli läheistä sukua basset artésien normandille, josta se erosi lähinnä raajojensa pituudella ja suuremmalla koollaan. Näistä kahdesta pienikokoisen bassetti-rodun uskotaan olleen vanhempi. == Lähteet == Luokka:Ajokoirat Luokka:Ranskalaiset koirarodut Luokka:Sukupuuttoon kuolleet koirarodut
V. J. Penttala

Viljo Johannes Penttala (1. kesäkuuta 1891 Isokyrö – 12. heinäkuuta 1966 Helsinki) oli suomalainen kansakoulunopettaja, urheilujärjestövaikuttaja ja suojeluskuntajärjestön aktiivi. Penttalan vanhemmat olivat maanviljelijä Isak Penttala, ent. Vaismaa (1860–1935) ja Kreeta Vilhelmiina Matintytär Mattila. Hän valmistui vuonna 1908 Vaasan kauppakoulusta ja vuonna 1914 Rauman seminaarista. Penttala toimi vuodesta 1915 lähtien Kankaan kansakoulun johtajana Kouvolassa. Hän joutui Suomen sisällissodan alkuvaiheessa punaisten pidättämäksi mutta pääsi kuulustelujen jälkeen vapaaksi ja pakeni sitten valkoisten puolelle. Penttala toimi 1918 parin kuukauden ajan Kouvolan Sanomien päätoimittajana ja oli myös Kouvolan suojeluskunnan paikallispäällikkönä. Hän siirtyi sitten suojeluskuntajärjestön palvelukseen kasvatuspäälliköksi ja toimi vuosina 1924–1942 Kymenlaakson suojeluskuntapiirin huoltopäällikönä. Hän kävi Kadettikoulun vuosina 1927–1929. Vuonna 1941 Penttala hoiti Kouvolassa vapaaehtoisten värväystä suomalaiseen SS-pataljoonaan. Vuosina 1942–1944 hän työskenteli suojeluskuntien Hakkapeliitta-lehdessä. Sotien jälkeen Penttala oli Tapaturmantorjunta ry:n talousjohtaja ja Varokeino-lehden toimittaja. Penttala harrasti nuoruudestaan alkaen useita urheilulajeja, erityisesti painia. Hän oli Suomen Painiliiton puheenjohtajana 1929–1931 ja 1941. Hän oli myös Suomen olympiakomitean jäsen sekä kuului SVUL:n johtokuntaan ja johti sen Kymen piiriä. Penttala julkaisi vuonna 1961 Suomen sisällissodan tapahtumia Kymenlaaksossa valkoisten näkökulmasta kuvanneen teoksen Pohjois-Kymenlaakson itsenäisyyshistoria. Hän kirjoitti myös seitsemän eri alojen turvallisuusopasta. == Teoksia == * Pohjois-Kymenlaakson itsenäisyyshistoria. Tekijä, Karhula 1961 * Urheiluhuumoria. Tekijä, Karhula 1965 == Lähteet == * Mirja Turunen: Veripellot : Sisällissodan surmatyöt pohjois-Kymenlaaksossa 1918, Atena Kustannus, Jyväskylä 2008 ISBN 978-951-796-525-5 Penttalasta s. 62 * Vaismaan suku : Isak Penttala * V. J. Penttala 70-vuotias (maksullinen artikkeli) Helsingin Sanomat 1.6.1961, HS Aikakone. Viitattu 7.3.2018. * Kuolleita (maksullinen artikkeli) Helsingin Sanomat 14.7.1966, HS Aikakone. Viitattu 4.4.2018. Luokka:Suomalaiset urheilualan henkilöt Luokka:Suomalaiset opettajat Luokka:Suomen sisällissodan valkoiset Luokka:Vuonna 1891 syntyneet Luokka:Vuonna 1966 kuolleet
Artoisinbassetti

Artoisinbassetti () on sukupuuttoon kuollut ranskalainen koirarotu. Se oli aiemmin FCI:n hyväksymä. == Ulkomuoto == Artoisinbassetti oli pieni, matalaraajainen, vankkarakenteinen ja rungoltaan pitkänomainen bassetti. Sen tiiviisti ihonmyötäinen, hieman karhea karvapeite oli väritykseltään joko kaksi- tai kolmivärinen (tricolour). Ensiksi mainitussa pohjavärin tuli olla valkoinen, ja siinä olleiden merkkien väri saattoi olla mm. ruskeaharmaa, mäyränharmaa tai oranssi. Säkäkorkeus oli 28–32 cm.Web Archive: FCI-Standard N° 18. Viitattu 14.2.2014.. == Luonne ja käyttäytyminen == Artoisinbassetti oli erittäin riistaviettinen ja innokas metsästäjä. == Alkuperä == Artoisinbassetin juuret johtavat keskiajalle. Sen alkuperä on epäselvä: suosituimman teorian mukaan sen alkuperä olisi kääpiökokoisissa ajokoirissa; toisen mukaan se polveutuisi muista matalaraajaisista koirista kuten mäyräkoirasta tai corgista.Basset d'Artois. Worldly Dogs. Haettu 3.10.2023. Rotua käytettiin Artois'n alueella luolametsästykseen, ja sen pääasiallista riistaa olivat mäyrät ja ketut. Sitä alettiin kuitenkin risteyttää normandianbassetin kanssa, ja nämä risteytykset alkoivat olla puhdasrotuisia suositumpia. Tämän vuoksi 1800-luvun lopulla artoisinbassetti päätettiin yhdistää kokonaan normandianbassetin kanssa uudeksi roduksi nimeltä basset artésien normand. Roduilla ei ollut keskenään merkittäviä ulkoisia eroavaisuuksia muuten kuin raajoissa, jotka olivat artoisilaisella suorat ja normandialaisella käyrät. == Lähteet == === Viitteet === Luokka:Ajokoirat Luokka:Ranskalaiset koirarodut Luokka:Sukupuuttoon kuolleet koirarodut
Mölandet

Mölandet on saari Sipoon edustalla Suomenlahdessa. Se kuuluu Sipoon kunnan Granön kaupunginosaan. Lännessä Kalkkisaarenselän vastarannalla ovat Vuosaaren sataman lähimmät laiturit, pohjoisessa on Granön saari. == Historia == Mölandet oli Husön kartanon (Talosaari) omistuksessa vuosisadan vaihteessa. Saari jaettiin huvilatonteiksi vuonna 1922. Saaren rannoille muodostui pääosin 1920–1940-luvuilla jokseenkin yhtenäinen kesähuvilamiljöö. Vuonna 1922 tehty palstoitussuunnitelma oli varsin tiheä ja jakoi saaren rannat kokonaisuudessaan huvilapalstoiksi. Ainoa torppa sijaitsi pohjoisrannalla saaren keskiosassa. == Kaavoitus == Mölandet kaavoitus on liitetty Sipoon saariston ja rannikon osayleiskaava alueeseen. Kaava on hyväksytty Sipoon valtuustossa 1. marraskuuta 2010, mutta kaavasta valitettiin Helsingin hallinto-oikeuteen (2014). Korkein hallinto-oikeus hylkäsi valitukset.https://www.sipoo.fi/easydata/customers/sipoo/files/2011_keke/yleiskaavat/saaristo/saariston_ja_rannikon_khon_paatos.pdf == Kiinteistöt Mölandetin alueella == Läntisessä niemessä sijaitsee yhteyslaituri, josta lähtee kävelytie kaikille saaren huviloille. Nykyisin tie on lähes umpeen kasvanut. Saarella on useita korkeatasoisia rakennusmestarihuviloita sekä arkkitehti Oiva Kallion suunnittelema 1920-luvun tyylipuhdasta klassisismia edustava Villa Sainio, jonka kenkätehtailija Sainio rakennutti henkilökuntansa kesänviettopaikaksi. Villa Sainio toimii nykyään Vantaan kaupungin omistamana Mölis-nimisenä vapaa- ajanviettopaikkanahttp://www.vantaa.fi/fi/ajankohtaista- arkistot/nuorille/101/0/vantaan_kaupungin_saari_molandet_viihdyttaa_lapsia_ja_nuoria . Myös Vuosaaren Urheilukalastajat r.y:n kesäpaikka sijaitsee saarella.http://www.vuosaarenurheilukalastajat.fi/index.php/moelandet/ Mölandetin eteläiset vesi- ja maa-alueet, pinta-alaltaan noin 145 hehtaaria, omistaa Etelä-Mölandetin kalastus- ja luonnonsuojeluyhdistys ry.http://www.molandet.fi/ Osa yhdistyksen alueesta on luonnonsuojelualuetta. == Lähteet == * - Sipoon kunnan sivut: Kaavoitus - Yleiskaavat - Saariston ja rannikon osayleiskaava * - Lauri Putkonen: Yhteenveto Sipoon saariston ja rannikon osayleiskaava-alueen kulttuurihistoriallisista arvoista 2.3.2008 (pdf) * - Sipoon valtuuston kokouspöytäkirja 1.11.2010 94§ * Kiinteistötietojärjestelmä kiinteistön 753-406-1-363 osalta * - Hanna Galtat, Riitta Tornivaara-Ruikka (julkaisija Rakennustaiteen seura): Maalle! julkaisu (Helsingin seudun kulttuuriympäristö), pdf === Viitteet === Luokka:Sipoon saaret
Mikki Hiiri – Joulu Ankkalinnassa

Mikki Hiiri – Joulu Ankkalinnassa (myös Mikki Hiiri ja Ankkalinnan joulu, engl. Mickey's Twice Upon a Christmas) on Disneyn piirroselokuva vuodelta 2004. Elokuva koostuu viidestä itsenäisestä jaksosta, joita yhdistää jouluteema. Elokuvan hahmot ovat Mikki Hiiri, Aku Ankka, Hessu Hopo, Minni Hiiri, Iines Ankka, Pluto, Max Hopo, Roope Ankka, Tupu, Hupu ja Lupu. == Elokuvan jaksot == 1\. Jääprinsessa :Minni ja Iines kilpailevat kauneudesta ja tähteydestä, kunnes alkavat ystävystyä ja esiintyä jääshown parrasvaloissa. 2\. Joulutonttuilua :Veljenpojat syövät kaikki Roope-sedän tekemät suklaakeksit ja tämän jälkeen Roope selittää heille, että itsekkyydestä ja ilkeydestä ei pääse joulupukin listalle. Tätä kuultuaan veljenpojat lähtevät Korvatunturille kirjoittamaan nimet listaan ja tämän jälkeen saapuu Roopen kartanoon lahjoja. Samalla Roopen toive toteutuu: hän saa haluamansa säkkipillin. 3\. Jouluksi kotiin :Max saapuu tyttöystävänsä kanssa isänsä Hessun luo. Hessu ärsyttää Maxiä lapsuuden muistoilla ja valokuvaamisilla, mutta pian Max alkaa tottua. 4\. Akun rauhaton joulu :Akua alkaa pian ärsyttää, kun joka puolella kuuluu koko ajan joululaulu "Taas toivotus hyvän joulun". Pian myöhemmin illalla Iineksen ja veljenpoikien ansiosta Aku alkaa oppia epäitsekkyyttä. 5\. Joulukoiruuksia :Mikki ajaa koiransa Pluton tiehensä. Kun Mikki ei löydä Plutoa talostaan, hänen alkoi tulla häntä ikävä. Joulupukin ansiosta Pluto löytyy Korvatunturilta, josta hänet viedään kotiin, jonka jälkeen saapuu paikalle Mikin ystävät Aku, Hessu, Roope, veljenpojat, Minni, Iines ja Max. ==Suomenkieliset ääninäyttelijät== Luokka:Mikki Hiiri Luokka:Disneyn animaatioelokuvat Luokka:Jouluelokuvat Luokka:Vuoden 2004 yhdysvaltalaiset elokuvat
Nick Mangold

Nicholas Mangold (s. 13. tammikuuta 1984 Centerville, Ohio) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan sentteri. Mangoldia pidetään yhtenä aikansa parhaista senttereistä. Hän edusti koko peliuransansa NFL-seura New York Jetsiä 2006–2017. Hänet valittiin urallaan viisi kertaa Pro Bowliin. ==Ura== Mangold aloitti amerikkalaisen jalkapallon kotipaikkakunnallaan. Seitsemännellä luokalla hänestä tuli sentteri ja lukiossa hänet valittiin Ohion tähdistöjoukkueeseen. Yliopistouransa Mangold pelasi Ohion valtionyliopistossa, ja neljän yliopistokauden jälkeen New York Jets varasi hänet ensimmäisellä kierroksella. Mangold vakiinnutti tulokaskaudellaan paikkansa Jetsin aloittavana sentterinä ja oli seuran historian ensimmäinen tulokas joka aloitti kaikki kauden 16 ottelua. Mangoldista kehittyi yksi NFL- liigan parhaista senttereistä ja hän oli yksi harvoista, jotka pystyvät yksinään blokkaamaan puolustuksen sisemmät linjamiehet. Jets vapautti Mangoldin pelaajasopimuksestaan kauden 2016 jälkeen. Hän oli vuoden pelaamatta, minkä jälkeen hän ilmoitti keväällä 2018 lopettavansa uransa. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1984 syntyneet Luokka:Elävät henkilöt
Zhang Hong

Zhang Hong (s. 12. huhtikuuta 1988) on kiinalainen pikaluistelun olympiavoittaja ja MM-mitalisti. Zhang voitti Sotšin olympialaisissa 2014 kultaa 1000 metrillä ajalla 1.14,02. 500 metrillä hän sijoittui neljänneksi. Sprinttereiden MM-kilpailuissa hän sai hopeaa Naganossa 2014 yhteispistein 151,705 ja pronssia Calgaryssa 2012 pistein 149,705 sekä sijoittui viidenneksi Soulissa 2016 ja kuudenneksi Salt Lake Cityssä 2013. Matkakohtaisissa MM- kilpailuissa hän sai pronssia 500 metrillä Kolomnassa 2016. 1000 metrillä hän on ollut viides Kolomnassa 2016 sekä seitsemäs Inzellissä 2011, Heerenveenissä 2012 ja Sotšissa 2013. Zhang on voittanut maailmancupin 500 metrillä neljä osakilpailua, ollut kahdesti toinen ja kerran kolmas. 1000 metrillä hän on voittanut yhden osakilpailun, sijoittunut neljä kertaa toiseksi ja kaksi kertaa kolmanneksi. Hän sijoittui 500 metrin kokonaiscupissa toiseksi kaudella 2015–2016. 1000 metrin kokonaiscupissa hän oli viides kaudella 2012–2013. == Henkilökohtaiset ennätykset == Matka Aika Paikka Päivä 500 m 36,56 Salt Lake City 20. marraskuuta 2015 1 000 m 1.12,65 Calgary 14. marraskuuta 2015 1 500 m 1.55,11 Ürümqi 22. tammikuuta 2016 3 000 m 4.30,77 Changchun 20. marraskuuta 2012 5 000 m 7.43,08 Changchun 21. marraskuuta 2012 == Lähteet == Luokka:Kiinalaiset pikaluistelijat Luokka:Kiinalaiset olympiavoittajat Luokka:Vuonna 1988 syntyneet Luokka:Elävät henkilöt
Jill St. John

Jill St. John, oik. Jill Arlyn Oppenheim (s. 19. elokuuta 1940)Filmreference.com on yhdysvaltalainen näyttelijä. Hän on näytellyt muun muassa Bond-tyttöä James Bond -elokuvassa Timantit ovat ikuisia. 1960–1980-luvuilla hän näytteli useissa televisiosarjoissa ja -elokuvissa. Hänen puolisonsa on vuodesta 1990 ollut näyttelijä Robert Wagner. ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1940 syntyneet Luokka:Elävät henkilöt
Penttala

Penttala on suomalainen sukunimi seuraavilla henkilöillä: * Isak Penttala (1883–1955), SDP:n kansanedustaja * Jussi Penttala (s. 1993), freestylehiihtäjä * Olli Penttala (s. 1995), freestylehiihtäjä * Pia Penttala (s. 1970), psyko- ja perheterapeutti * Viljo J. Penttala (1891–1966), kansakoulunopettaja ja suojeluskuntajärjestön aktiivi * Vesa Penttala (s. 1945), betonitekniikan professori * Viljo Penttala (1891-1966), urheilujärjestövaikuttaja ja suojeluskuntajärjestön aktiivi * Väinö Penttala (myöh. Vaissalo) (1897−1976), painija, Viljo Pentalan veli.
Isokärsämö

Isokärsämö (Achillea salicifolia) on kärsämöiden sukuun kuuluva kasvilaji. Se muistuttaa ojakärsämöä (Achillea ptarmica), mutta on kookkaampi. Lehtien reuna on kaksinkertaisesti sahalaitainen. Lehdet ovat vaaleanvihreät tai kellertävät. Lehtilapa on karvainen. Mykerö on melko tiheä. Lajia tavataan enimmäkseen Saksan itäosissa. Sitä tavataan myös Vanajaveden ympäristössä sekä muualla Suomessa uustulokkaana. == Lähteet == == Aiheesta muualla == * Kasviatlas 2022: Isokärsämön (Achillea salicifolia) levinneisyys Suomessa. * Suomen Lajitietokeskus: Isokärsämö – Achillea salicifolia * Pohjolan kasvien pauloissa: Achillea salicifolia - isokärsämö Luokka:Kärsämöt
Memories (David Guettan kappale)

Memories on ranskalaisen DJ:n David Guettan kappale, jossa esiintyy myös amerikkalainen räppäri Kid Cudi. Se julkaistiin Guettan neljännen, One Love- studioalbumin neljäntenä singlenä. Kappaleesta tuli Top 5-hitti Itävallassa, Belgiassa, Tšekissä, Australiassa, Alankomaissa, Suomessa, Puolassa, Uudessa- Seelannissa, Ranskassa ja Irlannissa. Siitä tuli Top 10-hitti Saksassa, Sveitsissä ja Tanskassa. Kappaleen musiikkivideo kuvattiin Miamissa ja sen ohjasi Keith Schofield. ==Kappalelista== UK CD Single * 1. "Memories" – 3:28 * 2. "Memories" (Fuck Me I'm Famous Remix) – 6:06 French CD Single * 1. "Memories" – 3:28 * 2. "Memories" (Extended) – 5:20 * 3. "Memories" (Fuck Me I'm Famous Remix) – 6:06 ==Lähteet== Luokka:Vuoden 2010 kappaleet Luokka:David Guettan kappaleet
Major League Baseball -kausi 1887

Major League Baseball -kausi 1887 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat peräti viidentoista ottelun sarjassa, jossa Detroit Wolverines voitti St. Louis Brownsin 10–5. NL:n kakkoseksi jäi Philadelphia Phillies, joka päätti kautensa ennennäkemättömään 16 peräkkäiseen voittoon, välissä tosin yksi tasapeli, joita ei kuitenkaan huomioida yleensä MLB:n tilastoissa, vaan ottelut pyritään uusimaan ensi tilassa. 16. huhtikuuta Baltimore Oriolesin Mike Griffinistä tuli ensimmäinen pelaaja, joka on lyönyt kunnarin ensimmäisellä Major Leaguen lyöntivuorollaan. ==Major League== National League National League National League National League National League National League Sija Joukkue Voitot Tappiot Tasan Voittosuhde GB 1\. Detroit Wolverines 79 45 2 .637 – 2\. Philadelphia Phillies 75 48 5 .610 3.5 3\. Chicago White Stockings 71 50 3 .587 6.5 4\. New York Giants 68 55 6 .553 10.5 5\. Boston Beaneaters 61 60 2 .504 16.5 6\. Pittsburgh Alleghenys 55 69 1 .444 24 7\. Washington Senators 46 76 4 .377 32 8\. Indianapolis Hoosiers 37 89 1 .294 43 American Association American Association American Association American Association American Association American Association Sija Joukkue Voitot Tappiot Tasan Voittosuhde GB 1\. St. Louis Browns 95 40 3 .704 - 2\. Cincinnati Red Stockings 81 54 1 .600 14 3\. Baltimore Orioles 77 58 6 .570 18 4\. Louisville Colonels 76 60 3 .559 19.5 5\. Philadelphia Athletics 64 69 4 .481 30 6\. Brooklyn Grays 60 74 4 .448 34.5 7\. New York Metropolitans 44 89 5 .331 50 8\. Cleveland Blues 39 92 2 .298 54 ==Postseason== American Association Voitot National League Ot 1 Ot 2 Ot 3 Ot 4 Ot 5 Ot 6 Ot 7 Ot 8 Ot 9 Ot 10 Ot 11 Ot 12 Ot 13 Ot 14 Ot 15 Dauvray CupHistory of the Dauvray Cup St. Louis Browns 5–10 Detroit Wolverines 6–1 3–5 1–2 0–8 5–2 0–9 1–3 2–9 2–4 11–4 3–13 5–1 3–6 3–4 9–2 ==Lähteet== ==Aiheesta muualla== * Baseball almanakka - National League 1887 * Baseball almanakka - American Association 1887 * The Sports Almanac - Major League Baseball Playoffs 1884-1890 * Philliesin otteluohjelma kaudella 1887 Luokka:Major League Baseball -kaudet Luokka:Vuoden 1887 urheilu
Heinävita

Heinävita (Potamogeton gramineus) on vitojen sukuun kuuluva laji. Uposlehdissä ei ole ruotia. Ne ovat muodoltaan suikeita ja kapeita ja ne ovat tyvestä suippoja. Lajilla on joskus kelluslehtiä, mutta ne voivat puuttua. Lehdet sijaitsevat kierteisesti. Kukinto on tähkä, jossa on jäykkä ja ylöspäin paksuneva perä. Hedelmä on oliivinvihreä ja luumarjamainen. Heinävita kukkii kesä- ja heinäkuussa. Sitä esiintyy järvissä, joissa, ojissa ja joskus myös murtovedessä. Heinävita voi risteytyä useiden muiden vitalajien, kuten uistinvidan, ahvenvidan tai välkevidan, kanssa. == Lähteet == == Aiheesta muualla == * Suomen Lajitietokeskus: Heinävita (Potamogeton gramineus) * Kasviatlas 2022: Heinävidan (Potamogeton gramineus) levinneisyys Suomessa. * Luopioisten kasvisto: Heinävita (Potamogeton gramineus) * United States Department of Agriculture (USDA): Potamogeton gramineus * Flora of China: Potamogeton gramineus Luokka:Vidat
Pötsisienet

Pötsisienet (Neocallimastigomycota) on lajimäärältään nykytiedon (2013) mukaan toistaiseksi pieni sienten fylogeneettinen kaari, joka sijoittuu DNA- tutkimusten perusteella suhteellisen lähelle piiskasiimasieniä (Chytridiomycota). Kaareen kuuluu vain biologinen luokka Neocallistomyces. Pötsisieniä on tavattu lähinnä nisäkkäiden ruoansulatuselimistössä, ja niillä on merkitystä ravintokuitujen käytössä isäntäeläinten aineenvaihdunnassa. Pötsisienet ovat monien bakteerien, esimerkiksi Clostridium-bakteerien tapaan obligatorisia anaerobeja, mikä tarkoittaa, että ne eivät voi elää vapaata happea sisältävässä ympäristössä. Aineenvaihdunnaltaan pötsisienten erityislaatuisuutena on energiantuotanto fermentaation avulla. Niiltä puuttuvat kokonaan mitokondriot, jotka ovat ominaisia happea käyttävien eliöiden energiatehtaina. Pötsisienillä on muiden sienten tapaan sekovarsi ja ne lisääntyvät parveiluitiöiden avulla. Pötsisienet on löytänyt tieteelle Colin Orpin 1970-luvulla. == Lähteet == == Aiheesta muualla == *Tieteen termipankki: Pötsisienet (Neocallimastigomycota) *Encyclopedia of Life (EOL): Neocallimastigomycota Luokka:Sienet
Slovakian naisten jalkapallomaajoukkue

Slovakian naisten jalkapallomaajoukkue edustaa Slovakiaa kansainvälisissä otteluissa. Slovakia ei ole koskaan saanut paikkaa maailmanmestaruuskilpailuissa eikä Euroopan-mestaruuskilpailuissa. Maaliskuussa 2019 joukkue on FIFA-rankingissa sijalla 46. Slovakia teki debyyttinsä ystävyysottelussa Tšekkiä vastaan 21. kesäkuuta 1993. Slovakia hävisi 0–6. == Lähteet == === Viitteet === Luokka:Slovakian jalkapallo Luokka:Naisten jalkapallomaajoukkueet
Millstreet

Millstreet () on pikkukaupunki Corkin kreivikunnassa Irlannissa. Siellä järjestettiin Eurovision laulukilpailu 1993. Kilpailun tapahtumapaikkana oli kaupungin hevosurheilukeskus Glen Greens Arena. == Lähteet == Luokka:Irlannin kaupungit
Levymaneetit

Levymaneetit eli ryömijämaneetit (Platyctenida) on lonkeromaneetteihin kuuluva lahko. Levymaneetit ovat ainoita kampamaneetteihin kuuluvia pohjaeläimiä. Levymaneetit ovat keskimäärin noin 15 cm pitkiä. Ne ovat dorsaalisesti litistyneitä ja niillä on kaksi ohutta ja pitkää lonkeroa, jotka ovat ominaisia lonkeromaneettien luokkaan kuuluville lajeille. Levymaneetit liikkuvat ja kiinnittyvät merenpohjaan kääntämällä nurin nielunsa ja käyttämällä lihaksista ”jalkaansa”. Levymaneetit omaavat suojavärityksen ja ne elävät kivillä, levissä, pehmeän korallin päällä tai muiden eliöiden pinnalla, kuten polttiaiseläinten ja piikkinahkaisten eläinten päällä. Levymaneetit usein erottuvat pitkistä haarautuvista lonkeroistaan, kun ne hyppivät eliöiden päältä virtaukseen. Levymaneetit usein elävät ectosymbioottisessa suhteessa eläimeen, jonka päällä ne elävät.Eeckhaut, I., Flammang, P., Lo Bue, C., & Jangoux, M. 1997. Functional morphology of the tentacles and tentilla of Coeloplana bannworthi (ctenophore, platyctenida), an ectosymbiont of Diadema setosum (echinodermata, echinoida). Zoomorphology, 117:165-174. == Lähteet == Luokka:Kampamaneetit
Pere (Pirkkala)

Pere on Pirkkalan 14. kaupunginosa ja Nuolialan kylän koillisin asuinalue. Sen raja-asuinalueita ovat idässä Partolaan kuuluvat Pikku-Venetsia ja Nuolialanlaakso sekä etelässä ja lännessä Nuolialaan kuuluvat Eskolan, Perttulan ja Silvon tilat. Pereen on rakennettu uutta rakennuskantaa 2000-luvulla. Vuoden 2020 taajamakaavassa Pereensaareen on suunniteltu uusi venesatama, puistoaluetta ja mahdollisesti viljelypalstoja. == Lähteet == == Aiheesta muualla == *Vanhoja valokuvia Pirkkala-seura. Luokka:Pirkkalan kunnanosat Luokka:Pirkkalan kylät
Detroit Wolverines

Detroit Wolverines oli yhdysvaltalainen baseballjoukkue, joka pelasi National Leaguessa 1881–1888. Liigamestaruuden Wolverines voitti kaudella 1887, jolloin se myös voitti viidentoista ottelun sarjassa St. Louis Brownsin, joka oli American Association -liigan mestari. Tuo näytösotteluiden sarja oli 1800-luvun versio nykyisestä World Series -mestaruussarjasta. Rahavaikeuksiin joutunut joukkue lakkautettiin kauden 1888 jälkeen. Kaikkiaan joukkueelle kertyi 426 voittoa ja 437 tappiota kahdeksan liigakauden aikana. Detroitin pormestarin William G. Thompsonin ehdotuksesta perustettu joukkue pelasi ensimmäisen Major League Baseball -ottelunsa Detroitissa 2. toukokuuta 1881 1286 katsojan edessä. Joukkueen kotikenttä Recreation Park sijaitsi Brady Streetin ja Willis Avenuen välissä ja se purettiin vuonna 1894.Recreation Park Joukkueella on edelleen hallussaan yhdessä vuorossa annettujen juoksujen ennätys MLB:ssa. Tämä tapahtui 6. syyskuuta 1883 ottelussa White Stockingsia vastaan. Joukkue antoi 6–26 tappioon päättyneessä ottelussa 18 juoksua seitsemännessä ulkovuorossaan. ==Lähteet== ==Aiheesta muualla== * joukkueen historia Luokka:Entiset Major League Baseball -seurat Luokka:Vuonna 1881 perustetut urheiluseurat Luokka:Detroitin urheilu
Jaavanmedestäjä

Jaavanmedestäjä (Aethopyga eximia) on medestäjien heimoon kuuluva varpuslintu. ==Levinneisyys== Jaavanmedestäjää tavataan Indonesiassa Jaavan saarella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Haarapyrstömedestäjä

Haarapyrstömedestäjä (Aethopyga christinae) on medestäjien heimoon kuuluva varpuslintu. ==Levinneisyys== Haarapyrstömedestäjää tavataan Kiinan kaakkoisosissa ja Kaakkois-Aasian pohjoisosissa. Lajin kannankehitys on laskeva, mutta sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Medestäjät
Laidunmedestäjä

Laidunmedestäjä (Aethopyga saturata) on medestäjien heimoon kuuluva varpuslintu. ==Levinneisyys== Laidunmedestäjää tavataan Intian niemimaan pohjoisosissa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Tulimedestäjä

Tulimedestäjä (Aethopyga mystacalis) on medestäjien heimoon kuuluva varpuslintu. ==Levinneisyys== Tulimedestäjää tavataan Bruneissa, Indonesiassa, Malesiassa ja Thaimaassa. Lajin kannankehitys on laskeva, mutta sen ei uskota olevan vaarassa, ja laji on luokiteltu elinvoimaiseksi. ==Lähteet== Luokka:Medestäjät
Punamedestäjä

Punamedestäjä (Aethopyga temminckii) on Kaakkois-Aasiassa tavattava medestäjien heimoon kuuluva varpuslintu. Sitä pidettiin aiemmin samana lajina tulimedestäjän (Aethopyga mystacalis) kanssa. ==Lähteet== Luokka:Medestäjät
Tulipyrstömedestäjä

Tulipyrstömedestäjä (Aethopyga ignicauda) on medestäjien heimoon kuuluva varpuslintu. ==Levinneisyys== Tulipyrstömedestäjää tavataan Bangladeshissa, Bhutanissa, Kiinassa, Intiassa, Myanmarissa, Nepalissa ja Thaimaassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Säästöpankkiosakeyhtiö

Säästöpankkiosakeyhtiö on säästöpankin toimintaa jatkava osakeyhtiömuotoinen pankki. Säästöpankkiosakeyhtiön nimessä on säästöpankkilain (28.12.2001/1502) mukaan oltava sana tai yhdysosa säästöpankki. Säästöpankkiosakeyhtiö voidaan säästöpankkilain mukaan perustaa silloin, kun säästöpankin koko toiminta luovutetaan perustettavalle osakeyhtiölle. Jos uuden osakeyhtiön sääntöihin otetaan määräys, jonka mukaan pankin erityistarkoituksena on säästäväisyyden edistäminen, on syntyvä osakeyhtiö säästöpankkiosakeyhtiö. Säästöpankkiosakeyhtiö voidaan säästöpankkilain mukaan muuttaa liikepankiksi yhtiöjärjestystä muuttamalla. == Historiaa == Ulkomailla säästöpankkeja alettiin muuntaa osakeyhtiöiksi jo 1970-luvulla. Suomessa muunto ei vielä tuolloin ollut mahdollista. Säästöpankeilla oli kuitenkin mahdollisuus ottaa vastaan pääomaa niin sanotuista lisärahastoista. Mielenkiinto tähän oli olematonta, koska pääomapanos rahastoon ei tuonut vaikutusvaltaa toisin kuin osakeyhtiömuodossa. Vuonna 1989 kuitenkin Suomen Työväen Säästöpankki muutettiin erityisen lain nojalla STS-Pankki -nimiseksi liikepankiksi. Säästöpankin muuttaminen säästöpankkiosakeyhtiöksi tuli mahdolliseksi 1992. Ensimmäinen säästöpankkiosakeyhtiö oli Suomen Säästöpankki. Pankki oli tuolloin vakavissa vaikeuksissa ja se muutettiin lain tultua voimaan välittömästi säästöpankkiosakeyhtiöksi, jotta se voisi ottaa vastaan valtion tukea. Tuen ehtona oli osakeyhtiömuoto, jotta valtiovalta voisi vaikuttaa pankkiin. Seuraava säästöpankkiosakeyhtiö oli Aktia, joka muuttui osakeyhtiömuotoon keväällä 1993. Aktia on myöhemmin muuttunut liikepankiksi. Säästöpankkiryhmässä toimii nykyisin sekä säästöpankkeja että säästöpankkiosakeyhtiöitä. Säästöpankkiosakeyhtiöitä toimi kesällä 2017 yhteensä 5.Finanssivalvonta: Valvottavat Haku Talletuspankit, Säästöpankkiosakeyhtiöt 5.8.2017 ==Katso myös== * Säästöpankki * Säästöpankki (yhtiömuoto) ==Lähteet== * Säästöpankkilaki (28.12.2001/1502) ===Viitteet=== Luokka:Säästöpankit Luokka:Yhtiömuodot Luokka:Suomen pankkitoimi
Kalle Kämäräinen

Kalle Fredrik Kämäräinen (24. marraskuuta 1892 Kiuruvesi – 25. toukokuuta 1964 Kiuruvesi) oli suomalainen maanviljelijä, kunnallisneuvos ja Maalaisliiton kansanedustaja.Paikkala 2000, 90 Kalle Kämäräinen oli 1600-luvulla perustetun Luupuveden Niemen kantatilan 13. isäntä Kiuruvedellä, Ylä-Savossa.Paikkala 2000, 19 Hänen isänsä oli Pekka Fredrik Kämäräinen (1871–1910) ja äitinsä Olga Sofia Pöksyläinen (1866–1930) ja Kalle oli seitsenlapsisen perheen esikoinen. Kalle Kämäräinen kävi kansakoulun ja maanmieskoulun. Hän oli perustamassa kotikyläänsä nuorisoseuraa ja toimi sen ensimmäisenä puheenjohtajana. Vuonna 1910 hän sai Niemen isännyyden äidiltään, joka oli hoitanut tilaa miehensä jälkeen vuosina 1902–1910.Paikkala 2000, 90, 19. Kalle avioitui Hilma Laitisen (1896–1932) kanssa 1917. He saivat viisi lasta. Kalle Kämäräinen avioitui ensimmäisen vaimonsa kuoleman jälkeen Alli Sofia Holländerin (1909–1984) kanssa. Heille syntyi kaksi lasta. ==Paikallinen vaikuttaja== Kämäräinen toimi Kiuruvedellä lukuisissa luottamustehtävissä kuten kunnanvaltuuston jäsenenä ja puheenjohtajana, kunnanhallituksessa ja Kiuruveden luterilaisen seurakunnan kirkkohallintokunnassa. Hän oli useiden osuuskuntien hallintoneuvostojen jäsenenä sekä maalaisliiton Kiuruveden kunnallistoimikunnan puheenjohtaja (1942–1964).Paikkala 2000, 89 Kunnallisneuvoksen arvonimen Kämäräinen sai vuonna 1961. ==Kansanedustaja== Kämäräinen oli maalaisliiton kansanedustaja 21. lokakuuta 1930 – 5. huhtikuuta 1945 ja uudelleen 29. maaliskuuta 1954 – 19. helmikuuta 1962. Hän oli jäsenenä laki-, laki- ja talous-, maatalous-, puolustusasiain ja sivistysvaliokunnissa sekä suuressa valiokunnassa, työväenasiain-, ulkoasiain- ja valtiovarainvaliokunnissa. Presidentin valitsijamiehenä hän oli vuosina 1937, 1940, 1950, 1956 ja 1962. Eduskunnan ulkoasiainvaliokunnan äänestäessä Moskovan rauhansopimuksen hyväksymisestä maaliskuussa 1940 Kämäräinen ja hänen puoluetoverinsa Urho Kekkonen sekä kokoomuksen Jaakko Ikola ja IKL:n Kaarlo Kares vastustivat rauhansopimuksen hyväksymistä.Edwin Linkomies: Vaikea aika, s. 63. Helsinki: Otava, 1970. ==Lähteet== * * ===Viitteet=== Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Kiuruveden kaupunginvaltuutetut Luokka:Pohjois-Savon vaalipiiri Luokka:Vuonna 1892 syntyneet Luokka:Vuonna 1964 kuolleet
Kupariposkimedestäjä

Kupariposkimedestäjä (Chalcoparia singalensis) on medestäjien heimoon kuuluva varpuslintu. ==Levinneisyys== Kupariposkimedestäjää tavataan Intian niemimaan pohjoisosissa sekä Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Vihermedestäjä

Vihermedestäjä (Deleornis fraseri) on medestäjien heimoon kuuluva varpuslintu. ==Levinneisyys== Vihermedestäjää tavataan Afrikassa Guineasta ja Malin eteläosista Ugandaan ja Angolan pohjoisosiin ulottuvalla alueella. Lajin on kuvattu olevan pääosin yleinen, ja se on luokiteltu elinvoimaiseksi. ==Lähteet== Luokka:Medestäjät
Purppuraperämedestäjä

Purppuraperämedestäjä (Kurochkinegramma hypogrammicum) on medestäjien heimoon kuuluva varpuslintu. ==Levinneisyys== Purppuraperämedestäjää tavataan Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi. ==Lähteet== == Aiheesta muualla == Luokka:Medestäjät
Sãotoménmedestäjä

Sãotoménmedestäjä (Dreptes thomensis) on medestäjien heimoon kuuluva varpuslintu. ==Levinneisyys== Sãotoménmedestäjää tavataan endeemisenä São Tomén saarella. Laji on luokiteltu vaarantuneeksi, koska sen populaatio ja levinneisyysalue ovat pienet. Sen kannaksi on arvioitu 350–1 500 yksilöä. ==Lähteet== Luokka:Medestäjät Luokka:Uhanalaiset linnut
Kapinmedestäjä

Kapinmedestäjä (Anthobaphes violacea) on medestäjien heimoon kuuluva varpuslintu. ==Levinneisyys== Kapinmedestäjää tavataan Etelä-Afrikassa. Lajin on kuvattu olevan yleinen, ja se on luokiteltu elinvoimaiseksi. ==Lähteet== == Aiheesta muualla == Luokka:Medestäjät
Kultasiipimedestäjä

Kultasiipimedestäjä (Drepanorhynchus reichenowi) on medestäjien heimoon kuuluva varpuslintu. ==Levinneisyys== Kultasiipimedestäjää tavataan Kongon demokraattisessa tasavallassa, Keniassa, Tansaniassa ja Ugandassa. Lajin on kuvattu olevan yleinen, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Medestäjät
Sebastian Aho (täsmennyssivu)

Sebastian Aho voi tarkoittaa seuraavia henkilöitä: *Sebastian Aho (s. 1997 Rauma, Suomi), suomalainen jääkiekkoilija, pelipaikaltaan hyökkääjä *Sebastian Aho (s. 1996 Uumaja, Ruotsi), ruotsalainen jääkiekkoilija, pelipaikaltaan puolustaja
Täplälaulumesikko

Täplälaulumesikko (Xanthotis polygrammus) on mesikoiden heimoon kuuluva varpuslintu. ==Levinneisyys== Täplälaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan yleinen, ja se on luokiteltu elinvoimaiseksi. ==Lähteet== Luokka:Mesikot
Wengernalpbahn

thumb|right|260px|Wengenin ratapihaa. Wengernalpbahn (lyhenne WAB) on sveitsiläinen rautatieyhtiö, joka toimii Keski-Sveitsissä Bernin Alpeilla. WAB:n kotipaikka on Interlaken. WAB:n omistaa pörssinoteerattu liikenneyhtiö Jungfraubahn Holding AG. == Historiaa == Alun perin Wengernalpbahnin rata Lauterbrunnenista Kleine Scheideggin solan yli Grindelwaldiin otettiin käyttöön 20.6.1893. Nykyinen Wengernalpbahn AG aloitti toimintansa yritysjärjestelyjen seurauksena 30.6.1994. == Toiminta == WAB omistaa Lauterbrunnenin-Grindelwaldin radan lisäksi junakalustoa henkilö- ja tavaraliikennettä varten, asemarakennuksia ja -rakennelmia 10 asemalla, 2 ravintolaa sekä hiihtohissi- ja köysiratalaitteita. WAB:n liikevaihto oli vuonna 2012 59 milj. CHF. Henkilöstön määrä oli 226. == Rataverkko == WAB:n rataverkon pituus on 19,1 kilometriä. Rataverkko on kapearaiteinen (800 mm) ja varustettu koko matkaltaan hammasrattain. Wengernalpbahn on maailman pisin yhtäjaksoinen hammasrata. Rata sähköistettiin vuosina 1909–10. Käyttöjännite on ollut alusta alkaen 1 500 V dc. WAB:n rata ei liity teknisesti muihin rautateihin, mutta vaihtoyhteys muiden yhtiöiden juniin on Lauterbrunnennissa (Berner Oberland-Bahn, BOB), Grindelwaldissa (BOB) ja Kleine Scheideggissä (Jungfraubahn). == Junaliikenne == Junaliikenne on ympärivuotista. == Lähteet == * * * * == Aiheesta muualla == Luokka:Sveitsiläiset rautatieyhtiöt Luokka:Interlaken
Okie (albumi)

Okie on J. J. Calen kolmas studioalbumi julkaistiin vuonna 1974. Yhdeksän kappaletta äänitettiin Nashvillessa, Tennesseessa ja kolme kappaletta Tulsassa, Oklahomassa. == Kappalelista == Kaikki kappaleet säveltänyt J. J. Cale ellei toisin mainita. == Aiheesta muualla == *Okie (albumi) Allmusicissa Luokka:J. J. Calen albumit Luokka:Vuoden 1974 albumit
Frankin Parantola

Frankin Parantola on suomenkielinen rockyhtye. Frankin Parantola julkaisi yhtyeen nimeä kantavan ensimmäisen albumin 31. tammikuuta 2014. == Jäsenet == * Markus Välimaa – laulu, kitara * Sami Jormanainen – basso * Jarkko Salo – koskettimet, taustalaulu * Janne Käpylä – rummut, taustalaulu == Julkaisut == Albumit * Frankin Parantola (Secret Entertainment, 2014) :Onko tämä se päivä / Toivomuslähde / Heitin ankkurin / Valokuva / Maailma loppuu tänään / :Tielle jälleen / Laskuvarjo / Siivet lyö tyhjää / Vihollinen / Määränpää Singlet * Onko tämä se päivä (Secret Entertainment, 2016) Videot * Onko tämä se päivä (04.05.2016) * Valokuva (21.05.2014) * Tielle jälleen (01.12.2013) == Aiheesta muualla: == * Yhtyeen kotisivut Luokka:Suomalaiset rockyhtyeet
Diao Yinan

Diao Yinan, 刁|亦|男, Diāo Yì'nán, (s. 1969 Xi'an, Shaanxi) on kiinalainen elokuvaohjaaja, käsikirjoittaja ja ajoittain myös näyttelijä. Hänen elokuvansa Bai Ri Yan Huo ('Musta hiili, ohut jää') sai vuonna 2014 Berliinin elokuvajuhlien Kultainen karhu -palkinnon ==Elämäkerta== Diao valmistui 1992 Teatterin keskusakatemiasta ja on työskennellyt käsikirjoittajana ohjaajien Shi Runjiu ja Zhang Yang kanssa. Diao on ohjannut kaksi omaa elokuvaa, vuonna 2003 valmistuneen Uniform ja vuonna 2007 valmistuneen Night Train, jonka ensi- ilta oli Un Certain Regard -kilpailussa vuonna 2007 Cannesin elokuvajuhlilla. ==Filmografia== === Käsikirjoittajana=== Vuosi Englanninkielinen nimi Kiinankielinen nimi Ohjaaja 1997 Spicy Love Soup 爱情麻辣烫 Zhang Yang 1999 Shower 洗澡 Zhang Yang 2001 All the Way 走到底 Shi Runjiu 2003 Uniform 制服 Diao Yinan 2007 Night Train 夜行列车 Diao Yinan 2014 Black Coal, Thin Ice 白日焰火 Diao Yinan === Ohjaajana=== Vuosi Englanninkielinen nimi Kiinankielinen nimi Huomautuksia 2003 Uniform 制服 Dragons and Tigers Award palkittiin 2003 Vancouver International Film Festival 2007 Night Train 夜行列车 ensi-ilta oli Un Certain Regard -kilpailussa vuonna 2007 Cannesin elokuvajuhlilla 2014 Black Coal, Thin Ice 白日焰火 Berliinin elokuvajuhlien Kultainen karhu -palkinto === Näyttelijänä=== Vuosi Englanninkielinen nimi Kiinankielinen nimi Rooli Ohjaaja 2003 All Tomorrow's Parties 明日天涯 Xiao Zhuai Nelson Yu Lik-wai == Lähteet == ==Aiheesta muualla== * *Diao Yinan at the Chinese Movie Database *Short biography from the Global Film Initiative Luokka:Vuonna 1969 syntyneet Luokka:Elävät henkilöt Luokka:Kiinalaiset elokuvaohjaajat Luokka:Elokuvakäsikirjoittajat Luokka:Kiinalaiset näyttelijät
Kultakeskus

Kultakeskus Oy on suomalainen jalometallituotteita valmistava yritys. Se toimii myös kellojen maahantuojanahttps://kultakeskus.fi/kultakeskus/. ==Historia== Kultakeskus perustettiin vuonna 1897, jolloin kultaseppä Nestor Westerback perusti Helsinkiin kultasepänliikkeen. Hopeatuotteiden valmistus alkoi Hämeenlinnassa vuonna 1918. Kultakeskus Oy:n uudet tuotantotilat valmistuivat Hämeenlinnaan vuonna 1975. Nykyisin Kultakeskuksens koko toiminta on keskitetty Hämeenlinnan tehtaalle. Kultakeskus osti vuonna 1989 Auran Kultaseppä Oy:n Turusta, vuonna 2000 Jucka´s design Oy:n Imatralta, vuonna 2008 Kultateollisuus Oy:n liiketoiminnan Turusta ja vuonna 2010 Suomen Rahapaja Oy:n palkitsemisliiketoiminnan Vantaalta. Myös kaikkien näiden tuotanto on siirtynyt Hämeenlinnaan. == Toiminta ja tuotanto== Suomen hopeatuotteiden valmistuksesta Kultakeskuksen osuus on noin 85 % Kultakeskuksella on vähittäisliikeasiakkaita Suomessa yli 500, Ruotsissa 80 ja Norjassa 30. Lisäksi yritys vie tuotteita mm. Venäjälle ja Viroon. Kultakeskuksen tuotevalikoimiin kuuluu timantti-, kulta- ja hopeakoruja, ruoka- ja kahvipöydän hopeita, tina-, pronssi- ja kristalliesineitä, mitaleja, pokaaleja sekä teollisuudessa tarvittavia platinatuotteita. Kultakeskus valmistaa tai välittää useita kellomerkkejä. Suuri osa valmistuksessa käytettävistä jalometalliraaka-aineista saadaan Suomesta. Kultakeskus Oy työllistää noin 85 työntekijää. Yritys työllistää myös 15 alihankkijayrittäjää Suomessa. ==Kultakeskuksen valmistamia tuotteita== * Helsingin olympiakisojen mitalit ja soihdut 1952. * Tapio Wirkkalan suunnittelema hopeinen ETYK- malja (1975). Vastaavat pienemmät maljat valmistettiin valtion lahjana osallistujamaiden edustajille. * Timo Sarpanevan suunnittelemat Mäntyniemen juhlakattauksen hopeaesineet. * Lahjaesineet valtiovierailijoille. * Suomen suurlähetystöjen hopeiset aterimet ja kahvipöydän esineet. * Vuoden 2012 jääkiekon MM-kisojen palkinto- ja muistomitalit. == Suunnittelijoita == Kultakeskus on valmistanut monien kansainvälisesti tunnettujen suomalaisten suunnittelijoiden tuotteita. * Tapio Wirkkala * Timo Sarpaneva * Ristomatti Ratia == Lähteet == == Aiheesta muualla == * Kultakeskus Oy yhtiönä Pörssitieto Luokka:Suomalaiset vähittäiskaupan yritykset
Jungfraubahn

Jungfraubahn (lyhenne JB) on sveitsiläinen rautatieyhtiö, joka toimii Keski- Sveitsissä Bernin Alpeilla. Yhtiön kotipaikka on Interlaken. JB:n omistaa pörssinoteerattu liikenneyhtiö Jungfraubahn Holding AG. == Historiaa == Jungfraubahnin rata Kleine Scheideggistä Jungfraujochille rakennettiin vaikeissa olosuhteissa lähes 20 vuoden ajan. Rata otettiin käyttöön useassa vaiheessa vuosina 1898–1912: Osuus Korkeusero, m Pituus, km Käyttöönotto Kleine Scheidegg – Eigergletscher 259 2,0 19.9.1898 Eigergletscher – Rotstock 180 0,8 2.8.1899 Rotstock – Eigerwand 364 1,5 28.6.1903 Eigerwand – Eismeer 294 1,4 25.7.1905 Eismeer – Jungfraujoch 296 3,6 1.8.1912 Kleine Scheidegg – Jungfraujoch 1 393 9,3 1898–1912 Alun perin Jungfraubahn aloitti toimintansa vuonna 1894. Nykyinen Jungfraubahn AG on aloittanut yritysjärjestelyjen seurauksena 30.6.1994. == Toiminta == Jungfraubahn omistaa Jungfraujochin radan lisäksi junakalustoa henkilö- ja tavaraliikennettä varten, asema-, ravintola- ja myymälätiloja sekä 12 megawatin vesivoimalaitoksen Lütschentalissa, Schwarze Lütschine -joessa. Yhtiön liikevaihto oli vuonna 2014 77 milj. Sfr. Liikevaihdosta 54 milj. Sfr kertyi matkalipputuloista, 15 milj. Sfr sähköenergian myynnistä. Yhtiön liikevoitto oli 24 milj. Sfr eli 31 % liikevaihdosta. Henkilöstön määrä oli 136. == Rataverkko == Jungfraubahnin rataverkon pituus on 9,3 kilometriä, josta tunnelia on 7,6 km. Rataverkko on kapearaiteinen (1 000 mm) ja varustettu koko matkaltaan hammasrattain. Rata on ollut alusta alkaen sähköistetty. Aluksi käyttöjännite oli kolmivaiheinen 650 V 40 Hz. Vuonna 1960 jännite muutettiin 1 125 voltiksi ja taajuus yleisen sähköverkon mukaiseksi 50 hertsiksi. Jungfraubahnin rata on Gornergratbahnin ohella toinen kolmivaiheisella sähkönsyötöllä toimivista rautateista Sveitsissä. Vaihejohtimista kaksi on ajolankoja. Kolmas vaihe on maan potentiaalissa ja "johtimina" toimivat käytännössä kiskot. Yhtiön rata ei liity teknisesti muihin rautateihin, mutta Kleine Scheideggissä on vaihtoyhteys Wengernalpbahnin juniin, sekä Grindelwaldin että Lauterbrunnenin suuntaan. == Junaliikenne == Junaliikenne Jungfraujochille on ympärivuotista. Junia kulkee kesäkaudella (huhtikuulta lokakuulle) kaksi tunnissa, talvikaudella tunneittain. Matka vuorelle kestää 52 minuuttia, alaspäin muutaman minuutin vähemmän. Solassa kävi vuonna 2014 noin 866 000 matkailijaa. Vuonna 2015 rikkoutui miljoonan matkustajan raja, kun vuorelle matkusti 1 007 000 kävijää. == Katso myös == * Luettelo Sveitsin pörssissä noteeratuista yhtiöistä == Lähteet == * * * * === Viitteet === == Aiheesta muualla == Luokka:Sveitsiläiset rautatieyhtiöt Luokka:Sveitsin nähtävyydet Luokka:Interlaken Luokka:Sveitsiläiset pörssiyhtiöt
Alppivarjohiippa

Alppivarjohiippa (Epimedium alpinum) on varjohiippojen sukuun kuuluva laji. Se on monivuotinen ruohovartinen kasvi. Lehtilapa on kaksinkertaisesti kolmisorminen ja lehdyköiden muoto on herttamainen. Kukinto on harsumainen terttu. Kukkien reunat ovat punertavia ja keskemmältä olevat kukan mesilehdet ovat keltaisia. Hedelmä on muodoltaan kota. Alppivarjohiippa viihtyy varjossa ja kostealla paikalla. Se on lähtöisin Euroopan kaakkoisosista ja sitä käytetään Suomessakin koristekasvina. Se kukkii toukokuulta kesäkuulle. Lisäys jakamalla tai juuripistokkaista. == Lähteet == == Aiheesta muualla == * Puutarha.net: Alppivarjohiippa (Epimedium alpinum) * UniProt, Taxonomy: Epimedium alpinum Luokka:Happomarjakasvit
Pikkupaha

Pikkupaha on tamperelais-eteläpohjalainen rockyhtye. Pikkupaha voitti Rocklyriikka-kilpailun vuonna 2004. Esikoisalbumi Epävakaa julkaistiin keväällä 2005. Tätä ennen bändi ehti julkaista yhden omakustannepitkäsoiton, Polttaa. Viimeisin levy Leikki ilmestyi 2010. == Jäsenet == * Anu Hietikko – laulu, kitara, koskettimet * Markus Välimaa – kitara, taustalaulu ; Entiset jäsenet * Joon Tervakari – basso (Leikki) * Antti Leminen – rummut (Kaunista oot, Epävakaa, Leikki) * Anna Czaplicki – basso (Kaunista oot, Epävakaa, Lasit särkyy) * Ville Siuruainen – rummut (Epävakaa, Lasit särkyy) * Marika Lassila – basso (Kuka, Polttaa, Kaunista oot) * Mikko Uola – rummut (Kuka, Polttaa, Kaunista oot) * Antti Kujanpää – koskettimet (Kuka, Polttaa) * Marko Kivelä – kitara (Polttaa) ; Vierailijoita levyillä: * Maija Laasala – viulu (Leikki) * Kaisa Ignatius- Aho – sello (Leikki) * Jyrki Hannila – trumpetti (Epävakaa) * Aino Holma – viulu (Epävakaa) == Julkaisut == Albumit * Leikki (2010) :Hetki / Nopeaan / Leikki / Makaan / Sulla on / :Lasit särkyy / Väkevää / Kestän / Sähköö / Mustaa * Epävakaa (2005) :Maa / Prinsessa / Kaunista oot / Vihjaa / Onnellinen / :Epävakaa / Aaltoillaan / Riivaan / Poispäin * Polttaa (2003) :Polttaa / Ensikosketus / Nousin Hiljaa / Kuka / Vierelläni vieras :Naispaholainen / Kosketanko / Hyvä ja ylpeä / Vanha tarina / Leuhka lutka / Aamulla varhain Singlet / EP:t * Lasit särkyy (2006) :Lasit särkyy / Sähköö / Makaan * Kaunista oot (2004) :Kaunista oot / Riivaan / Polttaa * Kuka (1999) :Kuka / Nousin hiljaa / Hyvä ja ylpeä / Hissun kissun Mukana muissa julkaisuissa * Kuudes ulottuvuus (2006) * Promo 2000 (1999) == Aiheesta muualla == * Yhtyeen kotisivut * Pikkupaha Facebookissa * Pikkupaha Spotifyssa * Pikkupahasta Desibeli.netissä Luokka:Suomalaiset rockyhtyeet
Indila

Indila, oikealta nimeltään Adila Sedraïa (s. 26. kesäkuuta 1984 Pariisi), on ranskalainen laulaja ja lauluntekijä. Hänen ensimmäinen soolosinglensä, ”Dernière Danse”, julkaistiin loppuvuodesta 2013. Sitä ennen hän on esiintynyt muun muassa Youssouphan kappaleella. ”Dernière Danse” on sijoittunut parhaimmillaan Ranskan singlelistalla toiselle sijalle. Indilan ensimmäinen albumi, Mini World julkaistiin vuonna 2014. Albumin toisena singlenä julkaistiin kappale ”Tourner dans le vide” ja kolmantena singlenä ”S.O.S”. Albumi oli 32 peräkkäistä viikkoa Ranskan albumilistan kymmenen parhaan joukossa. Se sai Ranskassa timanttilevyn 500 000 kappaleen myynnistä, ja sitä on myyty Ranskan ulkopuolella 150 000 kappaletta. == Lähteet == == Aiheesta muualla == *Viralliset kotisivut Luokka:Ranskalaiset laulajat Luokka:Ranskanalgerialaiset Luokka:Vuonna 1984 syntyneet Luokka:Elävät henkilöt